CELEX: 52017PC0900
Language: fi
Date: 2017-11-22
Title: Ehdotus EUROOPAN PARLAMENTIN JA NEUVOSTON PÄÄTÖS ennakoimattomiin menoihin varatun liikkumavaran käyttöönotosta vuonna 2017 14 päivänä joulukuuta 2016 annetun Euroopan parlamentin ja neuvoston päätöksen (EU) 2017/344 muuttamisesta

EUROOPAN KOMISSIO
            Bryssel 22.11.2017
            COM(2017) 900 final
            Ehdotus
            EUROOPAN PARLAMENTIN JA NEUVOSTON PÄÄTÖS
            ennakoimattomiin menoihin varatun liikkumavaran käyttöönotosta vuonna 2017 14 päivänä joulukuuta 2016 annetun Euroopan parlamentin ja neuvoston päätöksen (EU) 2017/344 muuttamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               
                  Euroopan parlamentti ja neuvosto päättivät 14. joulukuuta 2016 ottaa vuonna 2017 käyttöön varoja ennakoimattomiin menoihin varatusta liikkumavarasta kattamaan tarpeita, joita aiheutuu muuttoliike-, pakolais- ja turvallisuuskriisistä. Sitä varten EU:n vuoden 2017 yleisen talousarvion maksusitoumusmäärärahoja lisättiin ylittämällä enimmäismäärät otsakkeessa 3 (1 167 miljoonaa euroa) ja otsakkeessa 4 (730 miljoonaa euroa). 
               
               
                  Päätöksessä säädetään myös käyttöön otetun määrän korvaamisesta vuosina 2017, 2018 ja 2019. Koska on tarpeen lisätä joustoa vuoden 2018 talousarviossa, komissio ehdottaa, että varojen käyttöönottoa vuonna 2017 koskevaa päätöstä tarkistetaan ja korvausaikataulua muutetaan siten, että otsakkeessa 5 vuonna 2018 korvattavaa määrää vähennetään 570 miljoonasta eurosta 318 miljoonaan euroon ja vastaavasti otsakkeeseen 5 lisätään 252 miljoonan euron korvaava määrä vuonna 2020. Tämä ei aiheuta muutoksia käyttöön otettavassa kokonaismäärässä eikä sen korvaavassa määrässä.
               
            
            
                
            
            
               Ehdotus
            
            
               EUROOPAN PARLAMENTIN JA NEUVOSTON PÄÄTÖS
            
            
               ennakoimattomiin menoihin varatun liikkumavaran käyttöönotosta vuonna 2017 14 päivänä joulukuuta 2016 annetun Euroopan parlamentin ja neuvoston päätöksen (EU) 2017/344 muuttamisesta
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen,
            
            
               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  1
                ja erityisesti sen 14 kohdan toisen alakohdan,
            
            
               ottavat huomioon Euroopan komission ehdotuksen
            
            
               sekä katsovat seuraavaa:
            
            
               (1)Vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013
                  2
                13 artiklassa säädetään ennakoimattomiin menoihin varatusta liikkumavarasta, joka on enintään 0,03 prosenttia unionin bruttokansantulosta.
            
            
               (2)Komissio on laskenut asetuksen 6 artiklan mukaisesti ennakoimattomiin menoihin varatun liikkumavaran ehdottoman määrän vuodeksi 2017.
                  3
               
            
            
               (3)Euroopan parlamentti ja neuvosto ottivat ennakoimattomiin menoihin varatun liikkumavaran käyttöön vuonna 2017, jotta voitaisiin tarjota rahoitusta ylittämällä maksusitoumusmäärärahojen 1 906 150 960 euron enimmäismäärä, josta 1 176 030 960 euroa kuuluu otsakkeeseen 3 (Turvallisuus ja kansalaisuus).
            
            
               (4)Vuoden 2018 talousarvio edellyttää jouston lisäämistä, minkä vuoksi vuonna 2017 käyttöön otetun ennakoimattomiin menoihin varatun liikkumavaran korvaamissuunnitelmaa muutetaan vähentämällä otsakkeesta 5 vuonna 2018 korvattavaa määrää ja ottamalla käyttöön vastaava korvaava määrä otsakkeessa 5 vuonna 2020, 
            
            
            
               OVAT HYVÄKSYNEET TÄMÄN PÄÄTÖKSEN: 
            
         
         
            
               1 artikla
            
            
            
               Muutetaan ennakoimattomiin menoihin varatun liikkumavaran käyttöönotosta vuonna 2017 14 päivänä joulukuuta 2016 annetun Euroopan parlamentin ja neuvoston päätöksen (EU) 2017/344 2 artikla seuraavasti:
            
            
               a)Korvataan ensimmäisessä kohdassa vuosiluku ”2019” vuosiluvulla ”2020”.
            
            
               b)Korvataan b alakohta seuraavasti:
            
            
               ”b) 2018: otsake 5 (Hallinto): 318 000 000 euroa;”.
            
            
               c)Lisätään d alakohta seuraavasti:
            
            
               ”d) 2020: otsake 5 (Hallinto): 252 000 000 euroa.”
            
            
            
               2 artikla
            
            
               Tämä päätös tulee voimaan päivänä, jona se julkaistaan Euroopan unionin virallisessa lehdessä.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        EUVL C 373, 20.12.2013, s. 1.
               
               
                  
                     (2)
                  
                        EUVL L 347, 20.12.2013, s. 884.
               
               
                  
                     (3)
                  
                        Komission tiedonanto neuvostolle ja Euroopan parlamentille, annettu 30 päivänä kesäkuuta 2016, ”BKTL:n muutosten perusteella rahoituskehykseen tehtävä tekninen mukautus vuodeksi 2017” (COM(2016) 311).